Robert Falcon Scott

Va'n Captan Robert Falcon Scott (6 Mean Souree 1868 – c. 29 Mayrnt 1912) ny offishear Goaldagh 'sy Lhuingys Chaggee Reeoil as ny ronseyder ren stiurey daa hurrys dys ardjyn yn Antarctagh: turrys Discovery eddyr 1901 as 1904 as turrys meechronneydagh Terra Nova eddyr 1910 as 1913. Er y chied hurrys, ren eh recortys jiass noa erreish da shooyl dys y dowan-lheead 82°S as ren eh ronsaghey magh Ard-chlaare yn Antarctagh raad dy vel Ard y Jiass ny hoie. Er y nah hurrys, stiur Scott skimmee queig sleih ren roshtyn Ard y Jiass er 17 Jerrey Geuree 1912, ny sloo na queig shiaghtinyn lurg turrys Ard Jiass Amundsen.

Daill quaiyl marish skimmee voddey cho-hassooagh voish y vun-champ, gyn bwooise da saraghyn screeuit Scott. As ad 162 veeilley (261 km) voish y vun-champ ec Kione Hut as mysh 12.5 veeilley (20 km) voish y chied stoyr elley, hooar Scott as e skimmee baase. Tra dy row kirp Scott as e skimmee feddynit magh, v'ad ayns shelloo ny chied fossylyn Antarctagh va feddynit magh rieau. V'eh reaghit dy row ny fossylyn shen çheet ass y villey Glossopteris as ren ad shickyraghey dy nee mooar-rheynn cheylljagh va kianglt rish mooar-rheynnyn elley va'n Antarctagh.

Roish my row Scott pointit yn turrys Discovery y stiurey, va coorse bea echey myr offishear lhuingyssagh 'sy Lhuingys Chaggee Reeoil. Ayns 1899 haink eh quail y Reejerey Clements Markham, eaghtyrane y Çheshaght Heer-oaylleeagh Reeoil raad ren eh feddyn magh er turrys Antarctagh plannit. Chur eh rish dy arryltagh y turrys shen y stiurey. Lurg y cheim shen, haink er dy ve kianglt dy neuscartagh rish yn Antarctagh, red v'eh çhymnit rish feie yn 12 blein yerrinagh jeh'n vea echey.

Lurg naight e vaaish, haink er Scott dy ve kelloorit myr feniagh, red ta ry-akin ayns earroo ny lhiaghtyn va troggit seose harrish y Reeriaght Unnaneysit. Ansherbee, ayns ny jeihaghtyn jeianagh jeh'n 20oo eash, dirree feyshtyn magh bentyn rish e chooieys as e ambee. Ta traghteyryn 'sy 21d eash jeeaghyn er Scott ny smoo jarrooagh erreish daue feddyn magh dy duitt y çhiassid ny sloo na −40 °C (−40 °F) ayns Mee Vayrnt 1912, as erreish daue feddyn magh oardee screeuit Scott raad ren eh sarey ny fwirranyn moddee çheet ny whaiyl as cur cooney da er y turrys er ash

 Imraaghyn 

 Kianglaghyn magh 


Ronney:Ruggyryn 'sy vlein 1868
Ronney:Baaseyn 'sy vlein 1912
Ronney:Baaseyn er turryssyn yn Antarctagh
Ronney:Ronseyderyn Sostynagh
Ronney:Ronseyderyn er yn Antarctagh
Ronney:Feallee ass Plymouth, Devon
Ronney:Offishearyn y Lhuingys Chaggee Reeoil
Robert
Ronney:Turrys Terra Nova